### Beslutning

Godkendt.

Afbud: Nora Nørgaard

### Sagsfremstilling

## Resume og sagens baggrund

Kommunalbestyrelsen har i perioden 2018-2023 samlet givet en anlægsbevilling på i alt 20,84 mio. kr. til en stiforbindelse på [adresse]. Beløbet blev finansieret af henholdsvis det afsatte rådighedsbeløb og en tillægsbevilling i 2020 på 5,7 mio. kr. Herudover blev der givet et statsligt tilskud på 6,88 mio. kr. til projektet.

Anlægget blev afsluttet i 2023, og der aflægges anlægsregnskab herfor.

Ifølge Principper for Økonomistyring skal anlægsregnskaber for anlæg på over 2 mio. kr. aflægges særskilt.

## Indstillinger

Direktøren indstiller, at anlægsregnskabet for stiforbindelsen til [adresse] godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Kommunalbestyrelsen har i perioden 2018-2023 givet en samlet anlægsbevilling på 20,84 mio. kr. til anlæggelsen af en stiforbindelse til [adresse]. Anlægget blev afsluttet i 2023.

Der forelægges følgende anlægsregnskab til godkendelse:

|  |  |  |  |
| --- | --- | --- | --- |
|  | Bevilling  Kr. | Regnskab  Kr. | Mer-/mindrefor brug  (mindreforbrug = + og merforbrug = -)  Kr. |
| Stiforbindelse Røsnæs | 20.839.911 | 21.097.098 |  |
| I alt | 20.839.911 | 21.097.098 | -257.187 |

Det tekniske områdes bemærkninger:

Merforbruget skyldes, at der blev behov for at foretage udskiftning af de øverste lag i vejkassen og ændringer i kantsten og vejbrønde på en del af [adresse].

## Økonomiske konsekvenser

Anlægsregnskabet viser et merforbrug på -0,26 mio. kr., som blev finansieret af kassebeholdningen i forbindelse med regnskabsaflæggelsen for 2023.

### Sagens forløb

Daniella Jensen og Miljøudvalget
Anbefales.
11/12/2024 Økonomiudvalget
Anbefales.